Johan Kvarnström

Johan Birger Matias Kvarnström (s. 27. maaliskuuta 1986 Tammisaari) on suomalainen päätoimittaja. Hän on koulutukseltaan filosofian maisteri, valmistunut Åbo Akademista. Hänet valittiin kansanedustajaksi (SDP) vuonna 2019.

Kvarnström toimii eduskunnan liikenne- ja viestintävaliokunnan sekä ympäristövaliokunnan jäsenenä. Lisäksi hän toimii sivistysvaliokunnan varajäsenä. Hän on Pohjoismaiden neuvoston Suomen valtuuskunnan varajäsen.

Kvarnström on toiminut Raaseporin kuntapolitiikassa kaupunginvaltuutettuna ja on sivistyslautakunnan varapuheenjohtaja ja kaavoituslautakunnan jäsen. Rap-musiikkia hän on tehnyt nimellä Qruu. Hän on ollut Arbetarbladetin päätoimittaja maaliskuusta 2017.

Kvarnström on naimisissa ja hänellä on neljä lasta.

Lähteet 

Nykyiset kansanedustajat
Suomen Sosialidemokraattisen Puolueen poliitikot
Raaseporin kaupunginvaltuutetut
Uudenmaan vaalipiiri
Suomalaiset päätoimittajat
Suomalaiset hip hop -artistit
Vuonna 1986 syntyneet
Elävät henkilöt